Famille Bèstias Nom : Lo chivau roi

Origine :

Conte arrecuelhut especiaument en lo parçan de Labrit per Leopòld Dardy. L'istòria era medisha qu'es situada sus la lana de Pinhadera.

Descripcion:

Un chivau un chic particular: qu'es roi de color, n'a pas nada coda, qu'es sauvatge, e qu'a proprietats magicas.

Istòria:

Sus la lana de Pinhaderas, donc, un chivau roi que s'i vesèva sovent, herotge, e digun ne'u podèn masedar. Un jorn, totun, lo monde que s'organizèren que l'acacèren, e fin finala que'u gahèren. L'un que'u pugèt dessús, mès lo shivau qu'èra gran e que i avè plaça : un aut que pugèt tanben, puish un aut, puish un aut enqüèra. Cada còp qu'un òmi navèth e pujava, lo shivau que disèva : « Estira, curtaut ! que n'i cab un aut ! » e la soa arrea que semblava de s’alongar. Quan i estoren nau de pujats dessús, lo shivau roi que partit com un eslambric : ueit deus « cavalèirs » qu’estoren arronçats a tèrra, l'aut, lo prumèr pujat, que s'arrapèt a la crinièra. Lo shivau que s'anèt ahonir en lo « periment » de Leotra, e digun n'an pas jamèi tornat véser ni la bèstia ni l'òmi.

Intertextualitat:

\* Uns contes similars que hican en scèna Io « Tac ». Aquí tanben, lo shivau que s'alonca a fin e mesura que los gojats e pujin dessús. Mès lo shivau qu'es blanc, e que gèta los òmis a l'aiga davant de's tornar cambiar en « Tac ».